|  |  |
| --- | --- |
|  | \*P/3410305\* |

**REPUBLIKA HRVATSKA**

SPLITSKO-DALMATINSKA ŽUPANIJA

GRAD SPLIT

Upravni odjel za društvene djelatnosti

Odsjek za odgoj, obrazovanje, znanost i tehničku kulturu

KLASA: 601-01/23-01/34

URBROJ: 2181-1-06-1/1-23-6

Split, 15. lipnja 2023. godine

Poštovani roditelji,

danas su objavljeni rezultati **prvog kruga** upisa u programe predškolskih ustanova grada Splita.

Želimo vam prije svega reći kako **ovi rezultati** **nisu konačni** i **ne znače** da vaše dijete neće ostvariti pravo na upis u vrtić, odnosno jaslice, zato vas molimo za strpljenje i suradnju u daljnjem postupku upisnog procesa.

Sve one koji su ostvarili pravo upisa u **prvom krugu** molimo da najkasnije do **30. 6. 2023**. sklope ugovor s ustanovom u kojoj je ostvareno pravo, odnosno, da u slučaju ostvarenog prava u dvije ustanove, tj. vrtića ili jaslica, bilo da se radi o gradskom ili privatnom vrtiću, a u koji dijete neće ići, **što prije** obavijeste vrtić/ustanovu o odustajanju, kako bismo imali ažuriranu evidenciju o slobodnim mjestima i omogućili upis druge djece.

Slijedi tzv. **žalbeni proces** koji traje do **10. 7. 2023.** te pozivamo roditelje da se u njega uključe, budući će ravnatelji svih gradskih i privatnih vrtića u suradnji s Gradom Splitom koordinirano poduzeti sve kako bi se osiguralo mjesto za preostalu djecu.

Nakon tog procesa **očekujemo da će pravo na upis u vrtićke programe u nekom od gradskih ili privatnih vrtića ostvariti sva djeca.**

Za **jasličke programe,** naša je procjena da ćemo pronaći mjesto u nekom od gradskih ili privatnih ustanova **za svu djecu čija su oba roditelja zaposlena**.

Također ćemo uložiti dodatne napore i pokušati naći mjesto za određeni broj djece čiji je jedan roditelj nezaposlen ili nema prebivalište u Splitu, prvenstveno u komunikaciji s privatnim ustanovama. Većem jasličkom obuhvatu pomoći će i dodatan broj jasličkih skupina koje smo ove godine osigurali.

Unaprijed vam zahvaljujemo na strpljenju i razumijevanju.